นักลงทุนระยะยาวควรมี "เพื่อน" และ "ศัตรู" อะไรบ้าง และทำไม?
ในเส้นทางของการลงทุน การมีเพื่อนจะช่วยให้เรารู้สึก “อุ่นใจ” ได้ไม่ยากเย็นนัก และการมีเพื่อนคู่คิดสำหรับนักลงทุน ถือเป็นอะไรที่เป็นยาใจยามตลาดผันผวน … นักลงทุนระยะยาวเองก็มีเพื่อนเช่นกัน เพื่อนของเราจะมีสองคน ได้แก่ ความผันผวน และเวลา 1) ความผันผวนเป็น “เพื่อน” ของพวกเราอย่างแท้จริง เพราะตลาดมีความผันผวน จึงทำให้เราได้โอกาสในการเก็บหุ้นดีในราคาที่มีส่วนลด นักลงทุนระยะยาวเก่ง ๆ ที่ประสบความสำเร็จจะใช้ประโยชน์จากความผันผวนนี้อย่างมีประสิทธิภาพ 2) “เวลา” เป็นเพื่อนของเราเช่นกัน … เมื่อเราเก็บหุ้นดีในราคาที่เหมาะสมได้แล้ว ที่เหลือคือหน้าที่ของ เวลา … การเป็นนักลงทุนระยะยาว ก็คือ การเป็นนักรอคอยที่ดี ความสำเร็จมาจากความอดทนรอคอยจนหุ้นสะท้อนพื้นฐานที่ควรจะเป็นออกมา เมื่อเวลาผ่านไป หรือถึงเวลาของมันนั่นเอง อย่างไรก็ตาม … สิ่งที่เป็นอุปสรรคขัดขวางของนักลงทุนระยะยาวได้แก่ความคิดที่ไม่เข้าท่า จะเรียกว่ามันคือ “ศัตรู” ที่แท้จริงของเราก็ว่าได้ ความคิดเหล่านั้น ได้แก่ ความคิดที่อยากรวยเร็ว ๆ อยากรวยทางลัด … ความคิดแบบนี้จะทำให้เราหันเหตัวเองเข้าไปซื้อหุ้นที่พื้นฐานไม่ดี เพราะเราคิดว่าหุ้นพื้นฐานที่ไม่ดี หรือซ้ำร้ายกลายเป็นหุ้นปั่นจะทำให้เรารวยได้ และนั่นคือการติดกับดักที่เจ้ามือหุ้นได้วางล่อเหย่อเอาไว้ ความคิดที่ขี้กลัวจนเกินเหตุ … ความคิดที่อยากรวยเร็ว ๆ ทำให้เรากล้าทำในสิ่งที่ไม่ควรจะกล้า เช่น ไปซื้อหุ้นปั่น แต่ความขี้กลัวจนเกินเหตุก็จะทำให้เราพลาดโอกาสดี ๆ ไปอย่างน่าเสียดาย ผมขอบอกเล่าจากประสบการณ์ตรงของผมเองเลยครับ ผมกลัวเวลาที่หุ้นตกลงมาแรง ๆ ทำให้รีบขายหุ้นไปก่อนเวลาอันควรบ่อยมาก หรือเวลาหุ้นขึ้นแรง ผมก็กลัวจนเกินไป ทำให้ขาดทุนกำไรไปหลายครั้ง การกลัวที่จริงเป็นเรื่องดี เพราะจะทำให้เรารอดพ้นจากสถานการณ์เลวร้ายบางอย่าง แต่เราควรกลัวให้ถูกที่ถูกทาง เช่น กลัวที่จะลงทุนในหุ้นที่แพงเกินไป กลัวที่จะไปซื้อหุ้นปั่น ความกลัวแบบนี้มีประโยชน์ยิ่ง แต่เราไม่ควรกลัวที่จะถือหุ้นดีมีอนาคต ควรถือไว้ให้นานตราบเท่าที่มันยังดีอยู่ ทางสายกลางแห่งความคิด … เมื่อเราไม่กลัวจนเกินเหตุ และไม่กล้าจนเกินงาม เราก็จะกลายเป็นนักลงทุนที่มีเหตุมีผลมากขึ้น และยิ่งเรามี “เพื่อนแท้” นั่นคือ เวลา กับ ความผันผวนในตลาดหุ้น เราก็จะได้รับประโยชน์อย่างเต็มที่ในฐานะนักลงทุนระยะยาว ความผันผวน คือ เพื่อนที่ดีที่สุดเพราะนั่นจะทำให้เราสามารถซื้อหุ้นดีในราคาที่มีส่วนลด และ “เวลา” คือเพื่อนแท้อีกคนของเราที่จะทำให้การลงทุนของเรางอกเงยขึ้นตามกาลเวลาที่ผันเปลี่ยนไปเรื่อย ๆ ข้อสรุป และข้อคิดก็คือ … เพื่อนที่ดีที่สุดของนักลงทุนระยะยาว คือ ความผันผวน และเวลา ส่วนความคิดที่แย่ ๆ คือ ศัตรูที่เราควรหลีกเลี่ยง มิใช่เข้าปะทะ และที่สำคัญเราควรยึดทางสายกลางในการลงทุน เพื่อไม่ให้เราพลาดโอกาสทำกำไรดี ๆ โดยเฉพาะในช่วงตลาดที่ดีนะครับ #นายแว่นลงทุน ติดตามนายแว่นลงทุน ได้ที่เพจ   **สนใจลงทุนในพอร์ต RUNNING for Growth พอร์ตกองทุนรวมหุ้นซึ่งจัดโดยนายแว่นลงทุน คลิกที่นี่เพื่อดูรายละเอียดเลย >>
เพื่อน:
ความผันผวน (Volatility): ความผันผวนของตลาดหุ้น ช่วยให้นักลงทุนระยะยาวสามารถซื้อหุ้นดีในราคาที่ถูก
เวลา (Time): ระยะเวลาที่ยาวนาน ช่วยให้นักลงทุนระยะยาวได้รับผลตอบแทนจากการลงทุนที่เติบโต
เหตุผล:
ความผันผวน: ตลาดหุ้นมีขึ้นมีลงอยู่เสมอ ในช่วงที่ตลาดหุ้นขาลง ราคาหุ้นมักจะต่ำกว่ามูลค่าที่แท้จริง นักลงทุนระยะยาวสามารถใช้โอกาสนี้ซื้อหุ้นดีในราคาที่ถูก เมื่อตลาดหุ้นกลับมาขาขึ้น ราคาหุ้นจะเพิ่มขึ้น นักลงทุนระยะยาวจึงมีโอกาสได้กำไร
เวลา: การลงทุนระยะยาว หมายถึงการลงทุนระยะเวลาหลายปีหรือหลายทศวรรษ ในช่วงเวลาที่ยาวนาน มูลค่าของบริษัทมักจะเติบโตตามผลประกอบการที่เพิ่มขึ้น นักลงทุนระยะยาวจึงมีโอกาสได้รับผลตอบแทนจากการลงทุนที่เติบโต
ศัตรู:
ความคิดที่ไม่ดี (Negative Thoughts): ความคิดที่ไม่ดี เช่น ความโลภ ความกลัว และความขี้ระแวง
ความโลภ: นักลงทุนที่โลภ มักจะลงทุนในหุ้นที่ไม่ดีเพื่อหวังผลตอบแทนที่รวดเร็ว
ความกลัว: นักลงทุนที่กลัว มักจะขายหุ้นเมื่อตลาดหุ้นขาลง
ความขี้ระแวง: นักลงทุนที่ขี้ระแวง มักจะไม่กล้าลงทุนในหุ้นดี
เหตุผล:
ความคิดที่ไม่ดี: ความคิดที่ไม่ดี
ความโลภ: ทำให้สูญเสียเงินลงทุน
ความกลัว: ทำให้พลาดโอกาสในการซื้อหุ้นดีในราคาที่ถูก
ความขี้ระแวง: ทำให้พลาดโอกาสในการลงทุน
ความรู้ทางการเงิน,ตลาดการเงิน & ผลิตภัณฑ์และบริการทางการเงิน,การวิเคราะห์ทางการเงิน & เศรษฐศาสตร์การเงิน